CELEX: 32017R0214
Language: hr
Date: 2016-11-30 00:00:00
Title: Delegirana uredba Komisije (EU) 2017/214 оd 30. studenoga 2016. o izmjeni Uredbe (EU) br. 98/2013 Europskog parlamenta i Vijeća u pogledu uvrštenja aluminijeva praha na popis prekursora eksploziva u Prilogu II. (Tekst značajan za EGP. )

9.2.2017   
            
            
               HR
            
            
               Službeni list Europske unije
            
            
               L 34/1
            
         DELEGIRANA UREDBA KOMISIJE (EU) 2017/214
   оd 30. studenoga 2016.
   o izmjeni Uredbe (EU) br. 98/2013 Europskog parlamenta i Vijeća u pogledu uvrštenja aluminijeva praha na popis prekursora eksploziva u Prilogu II.
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 98/2013 Europskog parlamenta i Vijeća od 15. siječnja 2013. o stavljanju na tržište i uporabi prekursora eksploziva (1), a posebno njezin članak 12.,
   budući da:
   
               (1)
            
            
               U Prilogu II. Uredbi (EU) br. 98/2013 navode se prekursori eksploziva koji podliježu usklađenim pravilima o njihovoj dostupnosti javnosti kojima se osigurava odgovarajuće prijavljivanje sumnjivih transakcija, nestanaka i krađa u lancu nabave.
            
         
               (2)
            
            
               Tvari navedene u Prilogu II. dostupne su javnosti, ali podliježu obvezi prijavljivanja kojom su obuhvaćeni i profesionalni korisnici diljem lanca nabave i pojedinci.
            
         
               (3)
            
            
               Države članice dokazale su da je aluminijev prah upotrebljavan i dobavljan za proizvodnju eksploziva kućne izrade u Europi.
            
         
               (4)
            
            
               Stavljanje na tržište i uporaba aluminijeva praha još uvijek nisu usklađeni na razini Unije. Međutim, barem jedna država članica već ograničava njegovu dostupnost javnosti, a Svjetska carinska organizacija nadzire pošiljke diljem svijeta radi otkrivanja slučajeva nezakonite trgovine za potrebe proizvodnje improviziranih prekursora eksploziva.
            
         
               (5)
            
            
               Razvoj zlouporabe aluminijeva praha trenutačno ne opravdava ograničavanje pristupa pojedincima s obzirom na razinu prijetnje ili opseg trgovine povezane s tom tvari.
            
         
               (6)
            
            
               Pojačana kontrola potrebna je kako bi se nacionalnim tijelima omogućilo sprječavanje i otkrivanje moguće nezakonite uporabe tih tvari kao prekursora eksploziva, a može se ostvariti s pomoću mehanizma prijavljivanja utvrđenog u Uredbi (EU) br. 98/2013.
            
         
               (7)
            
            
               S obzirom na rizik koji predstavlja dostupnost aluminijeva praha te na činjenicu da obveza prijavljivanja neće imati znatan utjecaj na gospodarske subjekte i potrošače, opravdano je i razmjerno dodati tu tvar u Prilog II. Uredbe (EU) br. 98/2013,
            
         DONIJELA JE OVU UREDBU:
   Članak 1.
   Tablica u Prilogu II. Uredbi (EU) br. 98/2013 mijenja se kako slijedi:
   
               (a)
            
            
               naslov drugog stupca zamjenjuje se sljedećim:
               „Oznaka kombinirane nomenklature (oznaka KN) (1)”;
            
         
               (b)
            
            
               dodaje se sljedeća tvar:
               
                           „aluminij, prah
                           
                           (CAS RN 7429-90-5) (2)
                               (3)
                           
                        
                        
                           ex 7603 10 00 
                           ex 7603 20 00 
                        
                        
                            
                        
                     
         Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. studenoga 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 39, 9.2.2013., str. 1.
   
   
      (2)  Veličine čestica manje od 200 μm.
   
      (3)  Kao tvar ili u smjesama koje sadržavaju 70 % ili više masenog udjela aluminija i/ili magnezija.”